**Uzziņa par tiesību akta projektu**

*05.08.2021.*

|  |  |  |
| --- | --- | --- |
| № | Sniedzamā informācija | Informācija par projektu |
|  | **Likumprojekts** **“Eiropas Savienības fondu 2021.-2027.gada plānošanas perioda vadības likums”** |
|  | Projekta izstrādes nepieciešamības pamatojums |  - Eiropas Parlamenta un Padomes 2021.gada 24.jūnija regula (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Regula Nr.2021/1060) ;- [Eiropas Parlamenta un Padomes 2021.gada 24.jūnija regula (ES) Nr. 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013](https://eur-lex.europa.eu/legal-content/LV/AUTO/?uri=uriserv:OJ.L_.2021.231.01.0021.01.LAV&toc=OJ:L:2021:231:FULL);- [Eiropas Parlamenta un Padomes 2021.gada 24.jūnija regula (ES) Nr.2021/1056, ar ko izveido Taisnīgas pārkārtošanās fondu](https://eur-lex.europa.eu/legal-content/LV/AUTO/?uri=uriserv:OJ.L_.2021.231.01.0001.01.LAV&toc=OJ:L:2021:231:FULL); - [Eiropas Parlamenta un Padomes 2021.gada 24.jūnija regula (ES) Nr. 2021/1058 par Eiropas Reģionālās attīstības fondu un Kohēzijas fondu](https://eur-lex.europa.eu/legal-content/LV/AUTO/?uri=uriserv:OJ.L_.2021.231.01.0060.01.LAV&toc=OJ:L:2021:231:FULL); - Finanšu ministrijas izstrādātais Informatīvai ziņojums par Eiropas Reģionālās attīstības fonda, Eiropas Sociālā fonda plus un Kohēzijas fonda ieviešanu 2021.-2027.gadā Latvijā (izskatīts Ministru kabineta 2019.gada 20.augusta sēdē (prot. Nr.35 173.§). |
|  | Vadības darba plāna uzdevuma numurs un tā izpildes termiņš (ja nepieciešams) | Nav attiecināms. |
|  | Projekta īss saturs | Likumprojektā “Eiropas Savienības fondu 2021. - 2027.gada plānošanas perioda vadības likums” (turpmāk – likumprojekts) līdzīgi kā ES fondu 2014.-2020.gada plānošanas periodā plānots noteikt ES fondu vadības vispārējos pamatprincipus Latvijas Republikā:- Eiropas Savienības fondu vadībā iesaistīto institūciju un finansējuma saņēmēja tiesības un pienākumus;- uzraudzības komitejas darbības pamatnoteikumus un sastāvu;- deleģējumu Ministru kabinetam noteikt, kā tiek nodrošināti ES fondu vadības posmi;- ES fondu vadībā iesaistīto institūciju pieņemto lēmumu apstrīdēšanas un pārsūdzēšanas kārtību;- ES fondu vadībā iesaistīto institūciju pieņemto lēmumu apstrīdēšanas un pārsūdzēšanas kārtību;- informācijas atklātības nosacījumus attiecībā uz informāciju, kas saistīta ar projektiem.Likumprojektā ir veikti atsevišķi uzlabojumi, kas galvenokārt balstīti uz ES fondu vadībā iesaistīto institūciju pieredzes bāzes un kopumā vērsti uz to, lai ES fondu projektu iesniegšana un īstenošana būtu vēl ērtāka un atbalstošāka ES fondu finansējuma saņēmējiem, kā piemēram: - dokumentiem, kas iesniegti Kohēzijas politikas fondu vadības informācijas sistēmā ir juridiskais spēks;- noteikts, ka projektu iesniegumu kritēriju vērtēšanas piemērošanas metodika nav tikai informatīvs materiāls kā ES fondu 2014.-2020.gada plānošanas periodā;- ieviests “konsultē vispirms” princips ierobežotas projekta iesniegumu atlases ietvaros;- pantā par deleģējumu Ministru kabinetam ieviests nosacījums, kas paredz projektu vērtēšanas kritēriju izstrādes sadalījumu starp vadošo iestādi un atbildīgo iestādi;- noteikta projekta iesniegumu atlases definīcija;- pie projektu apstiprināšanas parādījies papildus jauns noraidīšanas iemesls - projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju;- noteikts, ka vadošā iestāde veiks komunikācijas atbildīgā koordinatora funkcijas;- precizējumi attiecībā uz grāmatvedības iestādes un revīzijas iestādes funkcijām, ņemot vērā Regulā Nr. 2021/1060 noteiktos nosacījumus un atšķirības ar ES fondu 2014.-2020.periodu;- noteikts termiņš kāda projekta iesniedzējs var iesniegt iebildumus par sadarbības iestādes vai vadošās iestādes pieņemtajiem lēmumiem;- likumprojekts papildināts ar pienākumu atbildīgai iestādei izstrādāt vienkāršoto izmaksu metodikas projektos līdz 200 000 EUR;- likumprojekts papildināts ar Phare likuma atzīšanu par spēku zaudējušu;- noteikta iespēja ES fondu vadībā iesaistītajām institūcijā slēgt terminētos darba līgumus uz laiku, kas nav ilgāks par 7 gadiem. |
|  | Iespējamie risinājuma varianti (ja nepieciešams) | Nav citi risinājumi. |
|  | Par projektu nosakāmā atbildīgā amatpersona | ES fondu sistēmas vadības departamenta ES fondu tiesiskā nodrošinājuma nodaļas vadītāja Zane Logina |
|  | Nosakāmais projekta sagatavotājs (ja nepieciešams) | ES fondu sistēmas vadības departamenta ES fondu tiesiskā nodrošinājuma nodaļas juriskonsulte Evita Vamža. |
|  | Darba grupas vadītājs un iespējamais sastāvs (ja nepieciešams) | Darba grupa nav nepieciešama. |
|  | **Sabiedrības līdzdalība** | Sabiedrības pārstāvji varēs līdzdarboties likumprojekta izstrādē, sniedzot atzinumu par to pēc izsludināšanas Valsts sekretāru sanāksmē. Likumprojekts tiks publicēts Finanšu ministrijas tīmekļa vietnē sadaļā “Sabiedrības līdzdalība par ES jautājumiem”, ES fondu tīmekļa vietnē sadaļā “Normatīvie akti”.  |
|  | Ministrijas struktūrvienības un padotības iestādēm ar kurām projekts jāsaskaņo | ES fondu investīciju pārvaldības departaments, ES fondu stratēģijas departaments, ES fondu lietu departaments, Budžeta departaments, ES fondu revīzijas departaments, Finanšu un darbības nodrošinājuma departaments, Juridiskais departaments, Iekšējā audita departaments, ES fondu revīzijas departaments, Komercdarbības atbalsta kontroles departaments, Budžeta politikas attīstības departaments, Centrālā finanšu un līgumu aģentūra, Valsts kase, Iepirkumu uzraudzības birojs. |
|  | Saskaņošanas termiņš | Ņemot vērā, ka likumprojekta izstādes process tika uzsākts jau iepriekš, darba līmenī konsultējoties ar citu FM sektoru kolēģiem, atsevišķu saskaņošanas termiņu nav nepieciešams noteikt.  |
|  | Prognozējamā projekta finansiālā ietekme uz valsts budžetu | Likumprojekta finansiālā ietekme uz valsts budžetu netiek plānota. |
|  | Tiesību akta pieņemšanas kalendārais plāns | 24.08*.* – projekts tiks iesniegts izskatīšanai VSS.23.11.– projekts tiks iesniegts izskatīšanai MK. |
|  | Uzziņas sagatavotājs | ES fondu sistēmas vadības departamenta ES fondu tiesiskā nodrošinājuma nodaļas juriskonsulte Evita Vamža.  |